CELEX: 52021PC0492
Language: da
Date: 2021-08-25
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, for så vidt angår forlængelse af prioriteterne for partnerskabet mellem EU og Aserbajdsjan

EUROPA-KOMMISSIONEN
            Bruxelles, den 25.8.2021
            COM(2021) 492 final
            2021/0279(NLE)
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne i Samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, for så vidt angår forlængelse af prioriteterne for partnerskabet mellem EU og Aserbajdsjan
            
               
         
         
            
               BEGRUNDELSE
            
            
               1.Forslagets genstand 
            
            
               
                  Dette forslag vedrører en afgørelse om fastsættelse af den holdning, der skal indtages på Unionens vegne i Samarbejdsrådet, som er nedsat ved Partnerskabs- og Samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side ("aftalen"), med henblik på vedtagelse af henstilling nr. XX/2020 om forlængelse af prioriteterne for partnerskabet mellem EU og Aserbajdsjan for 2021-2027. 
               
            
            
               2.Baggrund for forslaget 
            
            
               2.1.Aftalen
            
            
               Aftalen har til formål at skabe en ramme for politisk dialog og samarbejde mellem De Europæiske Fællesskaber og deres medlemsstater og Republikken Aserbajdsjan ("parterne") med henblik på at udvikle politiske forbindelser. Aftalen trådte i kraft den 1. juli 1999.
            
            
               2.2.Samarbejdsrådet
            
            
               Samarbejdsrådet undersøger alle større spørgsmål, der opstår i forbindelse med aftalen, og andre bilaterale eller internationale spørgsmål af fælles interesse med henblik på at nå aftalens mål. Samarbejdsrådet kan fremsætte passende henstillinger efter aftale mellem de to parter. Samarbejdsrådet består af medlemmer af Rådet for Den Europæiske Union og medlemmer af Europa-Kommissionen på den ene side og af medlemmer af Republikken Aserbajdsjans regering på den anden side. Samarbejdsrådet har sin egen forretningsorden.
            
            
               2.3.Den retsakt, der skal vedtages af Samarbejdsrådet
            
            
               Samarbejdsrådet skal ved skriftlig procedure vedtage en henstilling vedrørende forlængelse af partnerskabsprioriteterne (2018-2020) for 2021-2027 ("retsakten"). 
            
            
               3.Den holdning, der skal indtages på Unionens vegne
            
            
               Den holdning, der skal indtages på Unionens vegne i Samarbejdsrådet er baseret på den henstilling, der er knyttet som bilag til denne afgørelse.
            
            
               Partnerskabsprioriteterne opfylder fortsat målene i den reviderede europæiske naboskabspolitik samt målene i Det Østlige Partnerskab. De vil danne udgangspunktet for den flerårige programmering af EU's finansielle samarbejde med Aserbajdsjan.
            
            
               Parterne har bekræftet, at partnerskabsprioriteterne forbliver et gyldigt grundlag for udviklingen af deres forbindelser, samt deres fulde tilsagn om at gennemføre disse prioriteter.
            
            
               Partnerskabsprioriteterne for 2018-2020 danner fortsat grundlaget for samarbejdet mellem EU og Aserbajdsjan for 2021-2027.
            
            
               Det er således i Den Europæiske Unions interesse at forlænge partnerskabsprioriteterne.
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
         
         
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver
                  1
               ".
            
            
               4.1.2.Princippernes anvendelse på det foreliggende tilfælde
            
            
               Samarbejdsrådet er et organ, der er nedsat ved en aftale.
            
            
               Den retsakt, som Samarbejdsrådet skal vedtage, er en retsakt, der har retsvirkninger. Retsakten vil kunne få afgørende indflydelse på indholdet af EU-lovgivningen, navnlig den flerårige programmering af det finansielle samarbejde inden for den fælles støtteramme. Det skyldes, at det i artikel 7, stk. 2, i Europa-Parlamentets og Rådets forordning (EU) nr. 232/2014 af 11. marts 2014 om oprettelse af et europæisk naboskabsinstrument
                  2
                fastsættes, at der for lande, hvor der findes de i artikel 3, stk. 2, i nævnte forordning omhandlede dokumenter, skal vedtages en omfattende flerårig fælles støtteramme i henhold til undersøgelsesproceduren, jf. artikel 16, stk. 3, i forordning (EU) nr. 236/2014
                  3
               . Disse dokumenter skal være handlingsplaner og andre tilsvarende dokumenter udarbejdet i fællesskab som f.eks. partnerskabsprioriteter. 
            
            
               Retsakten supplerer eller ændrer ikke den institutionelle ramme for aftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger af formålet med og indholdet af den retsakt, hvortil der skal indtages en holdning på Unionens vegne. Hvis retsakten har et dobbelt formål eller består af to elementer, og det ene af disse formål eller elementer kan bestemmes som det primære, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære formål eller element.
            
            
               4.2.2.Princippernes anvendelse på det foreliggende tilfælde
            
            
               Retsaktens primære formål vedrører samarbejdet med Aserbajdsjan inden for rammerne af aftalen og den reviderede europæiske naboskabspolitik. 
            
            
               4.3.Konklusion
            
            
               Retsgrundlaget for denne afgørelse er artikel 207 og 209 i TEUF sammenholdt med artikel 218, stk. 9, i TEUF.
            
            
               5.Offentliggørelse 
            
            
               Da den retsakt, der skal vedtages af Samarbejdsrådet, ændrer gennemførelsesperioden for partnerskabsprioriteterne, bør den offentliggøres i Den Europæiske Unions Tidende efter vedtagelsen.
            
            
               2021/0279 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, for så vidt angår forlængelse af prioriteterne for partnerskabet mellem EU og Aserbajdsjan
            
            
               RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, særlig artikel 207 og 209, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side ("aftalen") blev undertegnet den 22. april 1996 og trådte i kraft den 1. juli 1999.
            
            
               (2)I henhold til aftalens artikel 81 kan Samarbejdsrådet, som er nedsat ved aftalen, fremsætte henstillinger med henblik på at opfylde aftalens mål.
            
            
               (3)På mødet i Samarbejdsrådet EU-Aserbajdsjan den 28. september 2018 blev prioriteterne for partnerskabet mellem EU og Aserbajdsjan for 2018-2020 vedtaget.  
            
            
               (4)Samarbejdsrådet bør ved skriftlig procedure vedtage henstillingen om forlængelsen af gennemførelsesperioden for prioriteterne for partnerskabet mellem EU og Aserbajdsjan indtil 2027.
            
            
               (5)Den holdning, der skal indtages på Unionens vegne i Samarbejdsrådet vedrørende forlængelsen af prioriteterne for partnerskabet mellem EU og Aserbajdsjan, bør fastlægges —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Samarbejdsrådet, som er nedsat ved Partnerskabs- og Samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, for så vidt angår vedtagelsen af en henstilling om forlængelse af gennemførelsesperioden for prioriteterne for partnerskabet mellem EU og Aserbajdsjan indtil 2027 baseres på det udkast til Samarbejdsrådets henstilling, der er knyttet til nærværende afgørelse.
            
            
               Artikel 2 
            
            
               Denne afgørelse er rettet til Kommissionen, Kommissionens næstformand og Unionens højtstående repræsentant for udenrigsanliggender og sikkerhedspolitik.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014 i sag C-399/12, Tyskland mod Rådet (OIV) (ECLI:EU:C:2014:2258, præmis 61-64).
               
               
                  
                     (2)
                  
                        EUT L 77 af 15.3.2014.
               
               
                  
                     (3)
                  
                        Europa-Parlamentets og Rådets forordning (EU) nr. 236/2014 af 11. marts 2014 om fælles regler og procedurer for gennemførelse af instrumenterne til finansiering af Unionens optræden udadtil (EUT L 77 af 15.3.2014).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 25.8.2021
            COM(2021) 492 final
            BILAG 
            til
            RÅDETS AFGØRELSE
            om den holdning, der skal indtages på Den Europæiske Unions vegne i Samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, for så vidt angår forlængelse af prioriteterne for partnerskabet mellem EU og Aserbajdsjan
            
               
         
         
            
               BILAG 
            
            
               UDKAST TIL
            
            
               SAMARBEJDSRÅDET EU-ASERBAJDSJANS HENSTILLING NR. XX/2020
            
            
               om godkendelse af forlængelsen af prioriteterne for partnerskabet mellem EU og Aserbajdsjan 2021-2027
            
            
            
               SAMARBEJDSRÅDET EU-ASERBAJDSJAN HAR —
            
            
               under henvisning til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, særlig artikel 81,
            
            
               under henvisning til Samarbejdsrådet EU-Aserbajdsjans henstilling nr. 1/2018 af 28. september 2018 om prioriteterne for partnerskabet mellem EU og Aserbajdsjan (2018-2020), og
            
            
                
            
            
               ud fra følgende betragtninger:
            
            
               (1)
                     Partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side ("aftalen") blev undertegnet den 22. april 1996 og trådte i kraft den 1. juli 1999.
            
            
               (2)
                     I henhold til aftalens artikel 81 kan Samarbejdsrådet vedtage passende henstillinger med henblik på at opfylde målene for aftalen.
            
            
               (3)
                     I henhold til aftalens artikel 98 skal aftalens parter træffe alle fornødne almindelige eller særlige foranstaltninger til at opfylde deres forpligtelser i henhold til aftalen og drage omsorg for, at aftalens mål virkeliggøres.
            
            
               (4)
                     Den Europæiske Union og Aserbajdsjan godkendte den 28. september 2018 prioriteterne for partnerskabet mellem EU og Aserbajdsjan for perioden 2018-2020, jf. bilaget.
            
            
               (5)
                     EU og Aserbajdsjan vil bilateralt tage de langsigtede målsætninger og resultater i betragtning i partnerskabsprioriteterne, som parterne skal nå til enighed om inden for rammerne af Det Østlige Partnerskab, herunder styrkelse af samarbejdet inden for sundhedsområdet — 
            
            
            
               VEDTAGET DENNE HENSTILLING:
            
            
                
            
            
               Artikel 1
            
         
         
            
               Samarbejdsrådet henstiller, at prioriteterne for partnerskabet mellem EU og Aserbajdsjan, der er fastsat i bilaget, forlænges indtil 2027. Partnerskabsprioriteterne kan ajourføres eller forlænges yderligere ved aftale med Samarbejdsrådet.
            
            
            
               Artikel 2
            
            
               Denne henstilling træder i kraft på dagen for vedtagelsen.
            
            
               Udfærdiget i Bruxelles, den […].
            
            
               På Samarbejdsrådets vegne
            
            
            
               Den Europæiske Union
                     
                     
                     
                     
                     
                     Republikken Aserbajdsjan